《同深甫万户前科赏樱桃》
元代·黄玠

将军黄金作佩符，霹雳古篆雕天书。上有赤赤三明珠，卧护千里坚无虞。

重为王孙开酒壶，溪鲫银丝鲙新鱼。莼龟青小滑可呼，樱桃结子红珊瑚。

吴姬能歌花不如，坐拥翠袖飞琼觚，人生百岁多欢娱。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。